Pecten

***Pecten*** é un xénero do moluscos bivalvos mariños, que é o tipo da da orde dos pectinidos, da superfamilia dos pectinoideos, da familia dos pectínidos, da subfamilia dos pectinininos e da tribo de igual nome (Pectinini en latín).

O xénero é coñecido no rexistro fósil desde o período cretáceo até o período cuaternario (desde hai 70,6 millóns de anos até a actualidade). Atopáronse cunchas fósiles deste xénero en todo o mundo.

## Taxonomía 
### Descrición 
O xénero foi descrito en 1776 polo naturalista danés Otto Friedrich Müller, na súa obra *Zoologiæ Danicæ Prodromus, seu Animalium Daniæ et Norvegiæ indigenarum characteres, nomina, et synonyma imprimis popularium. Havniæ: Hallageri*. (Ver dixitalizado).

### Etimoloxía 
Müller tomou o nome *Pecten* do latín clásico *pecten, -inis*, "peite", e tamén o nome dunha "especie de ostra comestíbel" (seguramente unha vieira).

### Especies 
Segundo o WoRMS, o xénero comprende as seguintes especies:
* *Pecten chazaliei* 
* *Pecten eucymatus*  	 
* *Pecten maximus*

## Características 
Estes bivalvos caracterízanse por teren unha das dúas valvas da súa cuncha máis voluminosa cá outra, que é plana e de cor máis escura, normalmente parda. Coñécense vulgarmente como *vieiras* ou *cunchas de Santiago*, nalgúns idiomas.

Son hermafroditas, cando son novas son machos, e despois fanse femias. Porén, algúns autores din que poden seren hermafroditas simultáneos.

Viven no mar, en fondos areosos de até 100 m de profundidade, non moi lonxe da costa. Desprázanse ao pechar rapidamente as valvas das súas cunchas. Algúns son comestíbeis moi demandados polos *gourmets*, en particular a vieira propiamente dita  (*Pecten maximus*).

En estado salvaxe actúan como depuradores, filtrando a auga salgada, unha función que é especialmente importante en épocas de exceso de algas (por exemplo, nes mareas vermellas) que poidan poñer en risco o equilibrio do ecosistema.

En Europa hai dúas especies de vieiras, *Pecten jacobaeus*, que vive nos fondos areosos do Mediterráneo, e *Pecten maximus*, que vive en fondos areosos do Atlántico nordeste.

## Na industria 
Desde 1904 utilizase unha cuncha de *Pecten* como logotipo da compañía petroleira Royal Dutch Shell.

## Galería de imaxes 

Pectinidae - Pecten albicans.JPG|*Pecten albicans*
Naturalis Biodiversity Center - ZMA.MOLL.12280 - Pecten excavatus Anton, 1838 - Pectinidae - Mollusc shell.jpeg|*Pecten excavatus*
Naturalis Biodiversity Center - ZMA.MOLL.12268 - Pecten fumatus Reeve, 1852 - Pectinidae - Mollusc shell.jpeg|*Pecten fumatus*
Pecten jacobaeus.jpg|*Pecten jacobaeus*
Naturalis Biodiversity Center - ZMA.MOLL.416704 - Pecten keppelianus Sowerby, 1905 - Pectinidae - Mollusc shell.jpeg|*Pecten keppelianus*

Naturalis Biodiversity Center - ZMA.MOLL.12265 - Pecten maximus (Linnaeus, 1758) - Pectinidae - Mollusc shell.jpeg|*Pecten maximus*
Pecten novaezelandiae (flat valve).JPG|*Pecten novaezelandiae*
Scallop at Windmill Beach DSC00704.JPG|*Pecten sulcicostatus*
Pecten benedictus.1 - Mioceno.JPG|*Pecten benedictus* (fósil do mioceno)
Pectinidae - Pecten nigromagnus.JPG|*Pecten nigromagnus*(fósil do plioceno)

## Notas 
## Véxase tamén 
### Bibliografía 
* Gofas, S.; Le Renard, J. & Bouchet, P. (2001): "Mollusca". En: Costello, M. J. *et al*. (eds), *European Register of Marine Species: a check-list of the marine species in Europe and a bibliography of guides to their identification*. París: Patrimoines Naturels. 50: 180-213. 
* Vaught, K. C.; Tucker Abbott, R. & Boss, K. J. (1989): *A classification of the living Mollusca*. Melbourne: American Malacologists. ISBN 0-9158-2622-4.

### Outros artigos 
* Bivalvos
* Pectínidos

### Ligazóns externas 
* *Pecten* na ADW.
* *Pecten* na EOL.